Tilanneraportti 10.8.2012 Hämeenkylän koulun voimistelusalilattiatyöstä

Kesällä 2012 tehdyt työt:

Puulattian purkutyöt valmiit 4.7.2012

Olemassa olevaan raakavaluun on tehty Uzin-kosteussulkukäsittely kahteen kertaan 5-6.7.2012

Varsinainen uusi lattiavalu on tehty 12.7.2012

Lattiavalun paksuus on n. 11-12 cm, lämpöeriste 50 mm

Näyttämön alla valun paksuus n. 7-8 cm ja lämpöeriste 25 mm

Lattian tasaisuuskatselmus on pidetty 17.7.2012

Katselmuksen mukaiset tasaisuuden täyttö ja hiontatyöt on tehty.

Ruokalan ja pääkäytävän suojaseinät on poistettu 7.8-8.8.2012

Ruokalan avattavan väliseinäovien kattokiskon kiinnitys palkkiin on vahvistettu 9.8.2012

Seuraavat työt:

Betonivalun annetaan tasaantua elokuun ajan.

Elokuun aikana puretaan kaikki suojaukset pois ja tehdään ns. loppusiivous työmaa-alueella.

Syyskuun alussa tehdään voimistelusalin seinäreunojen ja rakojen tiivistykset suunnitelmien mukaisesti.

Syyskuun alussa aloitetaan rakentamaan näyttämöä. Näyttämön pitäisi olla valmis syyskuun lopussa.

Syyskuun lopussa näyttämön lattia pinnoitetaan pölynsidonta-aineella.

Betonilattian kuivatukseen liittyvät vaiheet:

Elokuun vk. 35 tehdään lattiaan 2 kahteen kohtaan kosteusmittausta varten reiät ja mitataan betonilattian alkukosteus.

Syyskuussa ilmastointi kytketään päälle. Kuivatusta tehostetaan syyskuun lopulla kuivaimilla.

Lattian kosteusprosentti mitataan vk. 39 ja seuraavat mittaus tehdään 2 viikon päästä eli vk 41 ja sitten tarvittaessa vk. 43. Kuivatusta jatketaan niin kauan, jotta tavoitetaso < 85 % suhteellinen kosteus betonissa saavutetaan.

Seuraava tilanneraportti vk 42

vk. 41 toisen kosteusmittausten jälkeen arvioidaan kuivumisnopeutta ja sen pohjalta laaditaan loppuaikataulutavoite tehtävineen kohteeseen.

Ystävällisin terveisin,

Seppo Heikkinen

Aikaisempi raportti keväällä 2012

Hei Pasi, Tiina ja Martti

Hämeenkylän koulun jumppasalin lattian työn pitäisi käynnistyä heti, kun koulut loppuu. Työt aloitetaan puolapuiden ja patterisuojien purkutöillä sekä suojauksilla. Työt käynnistää A-Kunnostus ja kuivauspalvelut Oy. Hit Met Oy vie patterisuojat koululta pois väliaikaiseen varastoon. Muut tavarat pyritään sovittamaan jumppasalin yhteydessä oleviin varastoihin. Varastotilojen riittävyys kesäkuun alussa setvitään A-Kunnostuspalvelujen ja koulun kanssa yhdessä.

Liitteenä on alustava aikataulu 17.4.2012, jonka mukaan projektia viedään eteenpäin. Projektin etenemisestä ja aikataulutilanteesta ilmoitellaan koululle koulun alkaessa ja ja lokakuun alussa, koska silloin tiedetään työn merkittävimpien vaiheiden tilanne. Tarvittaessa lattian kuivumisesta riippuen aikaa voidaan hiukan korjailla suuntaan tai toiseen, mutta lähtökohtana on, että työt valmistuvat marraskuun puolivälissä - marraskuun loppu.

Pintalattiaksi valittiin perinteinen 9 + 2 mm Pulastic-classic 110 pinnoite, jota on viime vuosina käytetty koulujen jumppasaleissa. Uusi hieman joustavampi lattia 14 + 4 mm Pulastic pro 180 comfort jouduttiin hylkäämään n. 21 000 € alv 0% korkeamman kustannuksen takia. Tilakeskukselle on annettu tiukat vaatimukset säästää kustannuksissa tänä vuonna 10 % sekä tulevina 10 vuoden aikana tietyn annetun budjetin mukaisesti.

Liitteenä on yhteyhenkilöluettelo projektista ja lattiapinnoitteen esite ja referenssit sekä pohjapiirokset.

Urakoitsijoille tiedoksi uusista vaatimuksista, että kullakin työmaalla liikkuvalla pitää 1.9.2012 alkaen olla kuvallisessa henkilökortissa myös **verotunnus**... uusi laki.

Hyvää kesän odottelua ja mukavaa projektia kaikille osapuolille.

Seppo Heikkinen

Tiedoksi: Juha Vuorenmaa, Joni Haapaharju, Taisto Karhu, Jari Lärka, Pertti Jäppinen

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 Seppo Heikkinen, työmaainsinööri

 Vantaan kaupunki

 Maankäytön, rakentamisen ja ympäristön toimiala

 Tilakeskus / rakennuttaminen

 p.040 588 6273

 etunimi.sukunimi@vantaa.fi

 Kielotie 13, 01300